ประกาศสำนักบริหารงานคณะกรรมการส่งเสริมการศึกษาเอกชนเรื่อง หลักเกณฑ์วิธีการและเงื่อนไขการอุดหนุนและส่งเสริมโรงเรียนเอกชนเป็นบัตรค่าเล่าเรียนพ.ศ. ๒๕๔๘[๑] เพื่อให้การเบิกจ่ายเงินค่าใช้จ่ายรายหัวเป็นบัตรค่าเล่าเรียนสำหรับนักเรียนในโรงเรียนเอกชนเป็นไปตามมติคณะรัฐมนตรีเมื่อวันที่ ๗ เมษายน พ.ศ. ๒๕๔๗ เรื่อง การกำหนดแนวทางการอุดหนุนการศึกษาขั้นพื้นฐานประกอบกับพระราชบัญญัติงบประมาณรายจ่ายประจำปีงบประมาณ พ.ศ. ๒๕๔๙อาศัยอำนาจตามความในข้อ๑๒ แห่งระเบียบกระทรวงศึกษาธิการ ว่าด้วยการอุดหนุนและส่งเสริมโรงเรียนเอกชนเป็นบัตรค่าเล่าเรียนพ.ศ. ๒๕๓๙ และที่แก้ไขเพิ่มเติม (ฉบับที่ ๒) พ.ศ. ๒๕๔๓ และ (ฉบับที่ ๓) พ.ศ. ๒๕๔๗ ประกอบกับคำสั่งกระทรวงศึกษาธิการที่ สป ๓๙๐/๒๕๔๖ ลงวันที่ ๖ พฤศจิกายน ๒๕๔๖ สำนักบริหารงานคณะกรรมการส่งเสริมการศึกษาเอกชนจึงกำหนดหลักเกณฑ์ วิธีการและเงื่อนไขการอุดหนุนและส่งเสริมโรงเรียนเอกชนเป็นบัตรค่าเล่าเรียนปีการศึกษา ๒๕๔๘ เป็นต้นไป ดังนี้๑. หลักเกณฑ์๑.๑โรงเรียนที่มีสิทธิได้รับการอุดหนุนเป็นบัตรค่าเล่าเรียนต้องมีลักษณะดังนี้๑.๑.๑โรงเรียน ตามมาตรา ๑๕ (๑) ที่เป็นโรงเรียนเอกชนการกุศล๑.๑.๒โรงเรียน ตามมาตรา ๑๕ (๑) ที่เปิดสอนวิชาศาสนาอิสลามควบคู่วิชาสามัญที่มีมูลนิธิหรือมัสยิดเป็นผู้รับใบอนุญาต๑.๑.๓โรงเรียน ตามมาตรา ๑๕ (๓)๑.๒นักเรียนที่มีสิทธิได้รับการอุดหนุนเป็นบัตรค่าเล่าเรียนต้องมีคุณสมบัติดังนี้๑.๒.๑เป็นผู้ซึ่งได้ลงทะเบียนเป็นนักเรียนในโรงเรียนที่มีสิทธิได้รับการอุดหนุนตามกฎหมายระเบียบ คำสั่ง และแนวปฏิบัติที่ทางราชการกำหนด และตามที่ระบุไว้ในใบอนุญาต๑.๒.๒เป็นนักเรียนที่บิดามารดา หรือบิดา หรือมารดาซึ่งเป็นผู้ใช้อำนาจปกครองหรือกรณีที่ไม่มีทั้งบิดามารดาให้ผู้ปกครองตามประมวลกฎหมายแพ่งและพาณิชย์มีรายได้ของครอบครัวรวมกันปีละไม่เกิน๑๕๐,๐๐๐ บาท โดยให้มีผลบังคับใช้สำหรับนักเรียนที่เข้าเรียนตั้งแต่ปีการศึกษา ๒๕๔๘เป็นต้นไป๑.๒.๓สำหรับนักเรียนที่ไม่มีคุณสมบัติตามข้อ ๑.๒.๒ให้มีสิทธิได้รับการอุดหนุนตามระเบียบที่เกี่ยวข้อง๑.๒.๔นักเรียนพิการต้องมีสมุดประจำตัวคนพิการหรือเอกสารรับรองความพิการจากแพทย์ของสถานพยาบาลของทางราชการและให้โรงเรียนจัดทำแผนการศึกษาเฉพาะบุคคล๑.๓การให้การอุดหนุนเป็นบัตรค่าเล่าเรียนให้คำนวณตามจำนวนนักเรียนที่มีสิทธิได้รับการอุดหนุนและเรียนอยู่จริงในโรงเรียนโดยใช้อัตราการอุดหนุนตามตารางแนบท้ายประกาศนี้๑.๔ให้ผู้อนุญาตแต่งตั้งคณะกรรมการเพื่อทำการตรวจสอบการขอรับการอุดหนุนโดยให้คณะกรรมการมีหน้าที่ ดังนี้๑.๔.๑ตรวจสอบบัญชีเรียกชื่อนักเรียนทุกชั้นเรียนสถิติการเรียนของนักเรียน โดยจำนวนนักเรียนต้องไม่เกินความจุสูงสุดของโรงเรียน๑.๔.๒ตรวจสอบจำนวนนักเรียนกับคำร้องขอรับการอุดหนุนหากปรากฏว่าจำนวนนักเรียนในวันที่ตรวจสอบมีน้อยกว่าจำนวนนักเรียนในวันที่ ๑๐ มิถุนายนของปีการศึกษานั้นๆ ให้ปรับลดจำนวนนักเรียนลงตามจำนวนที่มีอยู่จริง๑.๔.๓ตรวจสอบทะเบียนโรงเรียน ทะเบียนครู ทะเบียนนักเรียนใบมอบตัวนักเรียนพร้อมรูปถ่าย และทะเบียนบ้านให้ถูกต้อง ตามที่กำหนดไว้ในระเบียบกระทรวงศึกษาธิการว่าด้วยหลักฐานในการรับนักเรียน นักศึกษาเข้าเรียนในสถานศึกษา พ.ศ. ๒๕๔๘๑.๔.๔ตรวจสอบบัญชีการจ่ายเงินเดือนครู สมุดลงเวลาทำงานของครูบัญชีการเงินและบัญชีอื่นของโรงเรียน๑.๔.๕รายงานผลการตรวจสอบพร้อมเสนอความเห็นต่อผู้อนุญาต๒. การขอรับการอุดหนุน๒.๑โรงเรียนจัดทำคำขอบัตรค่าเล่าเรียน ส่งสำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นส่งที่สำนักงานเขตพื้นที่การศึกษาท้องที่ที่โรงเรียนตั้งอยู่ภายในวันที่๒๐ มิถุนายนของปีการศึกษา ประกอบด้วยรายละเอียด ดังนี้๒.๑.๑ติดรูปถ่ายของนักเรียนครึ่งตัว หน้าตรงไม่สวมหมวก จำนวน ๓ รูป๒.๑.๒สำเนาทะเบียนบ้าน หรือสูติบัตรของนักเรียนหรือหลักฐานแสดงประวัติที่ทางราชการออกให้พร้อมรับรองสำเนา จำนวน ๑ ฉบับ๒.๑.๓สำเนาบัตรประจำตัวประชาชนหรือบัตรอื่นที่ใช้แทนบัตรประจำตัวประชาชนของผู้ปกครอง๒.๑.๔อายุของบัตรระดับก่อนประถมศึกษาไม่เกิน ๒ ปีระดับประถมศึกษาไม่เกิน ๖ ปี ระดับมัธยมศึกษาตอนต้นไม่เกิน ๓ ปี และระดับมัธยมศึกษาตอนปลายไม่เกิน๓ ปี๒.๒โรงเรียนจัดทำคำร้องขอรับการอุดหนุน ประจำปีการศึกษา(อน.๑) จำนวน ๒ ชุด (โรงเรียนเก็บไว้ ๑ ชุด) ส่งที่สำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นส่งที่สำนักงานเขตพื้นที่การศึกษาท้องที่ที่โรงเรียนตั้งอยู่ภายในวันที่๒๐ มิถุนายนของปีการศึกษา พร้อมส่งแผ่นดิสก์เก็ตข้อมูลนักเรียนตามโปรแกรมการขอรับการอุดหนุนเป็นเงินค่าใช้จ่ายรายหัวนักเรียนและเอกสารประกอบ ดังนี้๒.๒.๑แบบรายงานจำนวนนักเรียนและครู (อน.๒)พร้อมบัญชีรายชื่อนักเรียน (อน.๓) เพื่อขอรับการอุดหนุน สำรวจ ณ วันที่ ๑๐ มิถุนายน๒.๒.๒สำเนาใบอนุญาตให้เป็นผู้รับใบอนุญาตหรือทำการแทนผู้จัดการ ครูใหญ่และใบอนุญาตความจุนักเรียน (กรณีมีการเปลี่ยนแปลง)๒.๒.๓รายงานการประชุมคณะกรรมการอำนวยการโรงเรียนที่ให้ความเห็นชอบจำนวนนักเรียนที่ขอรับการอุดหนุน๒.๓ให้สำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นให้สำนักงานเขตพื้นที่การศึกษาท้องที่ที่โรงเรียนตั้งอยู่ตรวจสอบเอกสารคำขอตามข้อ๒.๑ และข้อ ๒.๒ และแผ่นดิสก์เก็ตข้อมูลนักเรียนของโรงเรียนด้วยโปรแกรมตรวจสอบการขอรับการอุดหนุนและออกบัตรค่าเล่าเรียนพร้อมประทับตราสำนักบริหารงานคณะกรรมการส่งเสริมการศึกษาเอกชน/สำนักงานเขตพื้นที่การศึกษาตามจำนวนนักเรียนที่มีสิทธิรับบัตรค่าเล่าเรียนและคืนบัตรให้โรงเรียน ๑ ฉบับ๒.๔ให้จังหวัดโดยสำนักงานเขตพื้นที่การศึกษา เขต๑ รวบรวม ตรวจสอบข้อมูลนักเรียนในแผ่นดิสก์เก็ตตามข้อ ๒.๓ ของทุกโรงเรียนให้ถูกต้องและสำเนาข้อมูลลงในแผ่นCD-ROMส่งพร้อมแบบสรุปจำนวนนักเรียนของโรงเรียนที่มีสิทธิรับการอุดหนุนเป็นเงินค่าใช้จ่ายรายหัวโดยแยกประเภทการอุดหนุนซึ่งผ่านการตรวจสอบของคณะกรรมการตรวจสอบขอรับการอุดหนุนและจัดส่งสำนักบริหารงานคณะกรรมการส่งเสริมการศึกษาเอกชนภายในวันที่ ๑๐ กรกฎาคม๓. การเบิกจ่ายเงิน๓.๑โรงเรียนจัดทำใบสำคัญรับเงินอุดหนุน(อน.๔) ประจำเดือน จำนวน ๒ ชุด (โรงเรียนเก็บไว้ ๑ ชุด) พร้อมเอกสารประกอบ ดังนี้๓.๑.๑บัญชีรายชื่อนักเรียนที่ขอรับเงินอุดหนุน กรณีโรงเรียนรับนักเรียนเข้าเรียนเพิ่มเติม/นักเรียนอนุบาล๒ อายุครบ ๔ ปีบริบูรณ์ของเดือนที่ผ่านมา (อน.๕) และเอกสารตามข้อ ๒.๑๓.๑.๒บัญชีรายชื่อนักเรียนที่โรงเรียนจำหน่าย/ลาออก/พักการเรียนของเดือนที่ผ่านมา(อน.๖)๓.๑.๓บัญชีการจ่ายเงินเดือนครูและการหักเงินสมทบกองทุนสงเคราะห์เรียงตามระดับการศึกษาส่วนกลาง จำนวน ๓ ชุด (สช.๑ ชุด ธนาคาร ๑ ชุด และโรงเรียน ๑ ชุด) ส่วนภูมิภาคจำนวน๔ ชุด (สช.๑ ชุด สพท. ๑ ชุด ธนาคาร ๑ ชุด และโรงเรียน ๑ ชุด) นำไปประทับตราที่ธนาคารกรุงไทยจำกัด (มหาชน) พร้อมแบบ วส.๐๐๐๑๓.๒โรงเรียนจัดส่งเอกสารตามข้อ ๓.๑ ภายในวันที่๓ ของเดือนที่เบิกที่สำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นส่งที่สำนักงานเขตพื้นที่การศึกษาท้องที่ที่โรงเรียนตั้งอยู่๓.๓สำนักงานเขตพื้นที่การศึกษาท้องที่ที่โรงเรียนตั้งอยู่ตรวจสอบจำนวนนักเรียนปกตินักเรียนพิการ(ประจำ - ไปกลับ) จำนวนเงินค่าใช้จ่ายรายหัวนักเรียน และเงินสมทบส่วนของครูและส่วนของผู้รับใบอนุญาตที่ต้องนำส่งกองทุนสงเคราะห์ครูใหญ่และครูโรงเรียนเอกชนและตรวจสอบจำนวนเงินที่คงเหลือให้ถูกต้อง และรวบรวมส่งเขตพื้นที่การศึกษา เขต ๑ หรือสำนักงานเขตพื้นที่การศึกษาที่มีคลังอำเภอตั้งอยู่ยกเว้นกรุงเทพมหานครให้ส่งสำนักบริหารงานคณะกรรมการส่งเสริมการศึกษาเอกชน๓.๔สำนักงานเขตพื้นที่การศึกษา เขต ๑ หรือสำนักงานเขตพื้นที่การศึกษาที่มีคลังอำเภอตั้งอยู่ขออนุมัติเบิกจ่ายเงินค่าใช้จ่ายรายหัวต่อผู้อนุญาตและจัดทำรายการขอเบิกเงินงบประมาณ ขบ๐๔ส่งถึงสำนักบริหารงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการภายในวันที่๑๘ ของเดือน๓.๕สำนักงานเขตพื้นที่การศึกษา เขต ๑ หรือสำนักงานเขตพื้นที่การศึกษาที่มีคลังอำเภอตั้งอยู่โอนเงินค่าใช้จ่ายรายหัวนักเรียนเข้าบัญชีโรงเรียนต่อไปยกเว้นกรุงเทพมหานครให้สำนักบริหารงานคณะกรรมการส่งเสริมการศึกษาเอกชนดำเนินการ๓.๖จังหวัดโดยสำนักงานเขตพื้นที่การศึกษา เขต ๑หรือสำนักงานเขตพื้นที่การศึกษาที่มีคลังอำเภอตั้งอยู่ รายงานให้สำนักบริหารงานคณะกรรมการส่งเสริมการศึกษาเอกชนทราบพร้อมส่งรายงานการเบิกจ่ายเงินอุดหนุนประจำเดือน และแบบสรุปการเบิกจ่ายเงินค่าใช้จ่ายรายหัวภายในวันที่ ๑๐ ของเดือนถัดไป๔. เงื่อนไขการดำเนินการ๔.๑โรงเรียนต้องนำเงินค่าใช้จ่ายรายหัวนักเรียนที่ได้รับไปจ่ายเป็นเงินเดือนครูไม่ต่ำกว่าวุฒิที่ทางราชการกำหนดและตามประกาศกระทรวงแรงงานเรื่อง อัตราค่าจ้างขั้นต่ำ และหากมีเงินเหลือจ่ายให้นำไปพัฒนาสื่อ อุปกรณ์การเรียนการสอนและครุภัณฑ์ พัฒนาอาคารสถานที่และการดำเนินกิจการของโรงเรียน๔.๒โรงเรียนต้องไม่เก็บค่าธรรมเนียมอื่นเพื่อพัฒนาคุณภาพการศึกษาและค่าธรรมเนียมอื่นใดสำหรับนักเรียนที่ได้รับการอุดหนุนเป็นบัตรค่าเล่าเรียน๔.๓โรงเรียนต้องจัดให้มีระบบประกันคุณภาพภายในสถานศึกษา๔.๔โรงเรียนต้องบรรจุครูให้ครบทุกชั้นและทุกระดับการศึกษาที่เปิดทำการสอน๔.๕กรณีโรงเรียนเสนอจำนวนนักเรียนพิการเพื่อขอรับการอุดหนุนเป็นเงินค่าใช้จ่ายรายหัวณ วันที่ ๑๐ มิถุนายนต้องผ่านความเห็นชอบจากคณะกรรมการอำนวยการโรงเรียน๔.๖เมื่อนักเรียนพ้นสภาพจากการเป็นนักเรียน โรงเรียนต้องแจ้งผู้อนุญาตและให้จ่ายเงินค่าใช้จ่ายรายหัวแก่โรงเรียนนั้นจนถึงสิ้นเดือนที่นักเรียนพ้นสภาพการเป็นนักเรียน๔.๗การจ่ายเงินค่าใช้จ่ายรายหัวในเดือนเมษายนให้จ่ายตามจำนวนนักเรียนที่มีอยู่จริงในเดือนมีนาคม และในเดือนตุลาคมให้จ่ายตามจำนวนนักเรียนที่มีอยู่จริงในเดือนกันยายนของปีการศึกษาสำหรับเดือนพฤษภาคมให้เบิกจ่ายเท่าจำนวนนักเรียนเดือนเมษายนไปพลางก่อนและปรับเพิ่ม/ลดตามจำนวนนักเรียนที่มีอยู่จริงในเดือนมิถุนายนของปีการศึกษา๔.๘กรณีที่นักเรียนเข้าเรียนในโรงเรียนระหว่างเดือนใดระหว่างภาคเรียนให้เบิกเงินค่าใช้จ่ายรายหัวได้สำหรับนักเรียนผู้นั้นในเดือนถัดไป๔.๙นักเรียนพิการที่มีสิทธิได้รับการอุดหนุนเป็นเงินค่าใช้จ่ายรายหัวประเภทคนพิการจะไม่มีสิทธิได้รับเงินอุดหนุนโครงการอาหารกลางวัน๔.๑๐ผู้รับใบอนุญาตต้องดำเนินการขอเบิกเงินค่าใช้จ่ายรายหัวนักเรียนประจำเดือนให้ทันสิ้นปีงบประมาณหากไม่ดำเนินการตามกำหนดให้เจ้าหน้าที่ส่งเงินคืนคลังทันที และผู้รับใบอนุญาตจะใช้สิทธิเรียกร้องใดๆ ไม่ได้ประกาศ ณวันที่ ๒๘ ตุลาคม พ.ศ. ๒๕๔๘อนุสรณ์ไทยเดชาผู้อำนวยการสำนักบริหารงานคณะกรรมการส่งเสริมการศึกษาเอกชนปฏิบัติหน้าที่เลขาธิการคณะกรรมการการศึกษาเอกชนพชร/ผู้จัดทำ๑๐มกราคม ๒๕๔๙ปิติวรรณ/ปรับปรุง๕มิถุนายน ๒๕๖๑[๑] ราชกิจจานุเบกษาเล่ม ๑๒๒/ตอนที่ ๑๒๕ ง/หน้า ๕๗/๒๙ ธันวาคม ๒๕๔๘